**ΔΙΑΧΕΙΡIΣΗ ΣΤΟΙΧΕΙΩΝ ΓΕΦΥΡΑΣ Ε΄ ΕΞΑΜΗΝΟΥ**

**ΕΡΩΤΗΣΕIΣ**

1. **Ευθύνες και αρμοδιότητες ομάδας γέφυρας κατά τον απόπλου (Pre-Departure)**
   * 1. Επιβεβαίωση ασφάλισης φορτίου και εξοπλισμού διαχείρισης φορτίου.
     2. Ενημέρωση της ομάδας για τα βυθίσματα και τα στοιχεία ευστάθειας του πλοίου.
     3. Ενημέρωση της ομάδας για τη διαδικασία απόδεσης και τους χειρισμούς απομάκρυνσης του πλοίου από το λιμάνι.
     4. Ενημέρωση της ομάδας για το σχέδιο και τις συνθήκες ταξιδιού.
     5. Έλεγχος καλής λειτουργίας όλου του ναυτιλιακού εξοπλισμού γέφυρας.
     6. Έλεγχος καλής λειτουργίας του εξοπλισμού επικοινωνιών (GMDSS).
     7. Έλεγχος καλής λειτουργίας του μηχανισμού πηδαλιούχησης.
     8. Δοκιμή λειτουργίας των κύριων μηχανών.
     9. Έλεγχος επικοινωνίας με τη μηχανή και τους σταθμούς πρόσδεσης.
     10. Έλεγχος ότι επιδεικνύονται όλα τα απαιτούμενα φώτα και σήματα ημέρας.
2. **Ευθύνες και αρμοδιότητες ομάδας γέφυρας κατά τον κατάπλου (Pre-Arrival)**
3. Έλεγχοι και δοκιμές μηχανισμού πηδαλιούχησης και κύριων μηχανών.
4. Έλεγχος καλής λειτουργίας ναυτιλιακών οργάνων και εξοπλισμού επικοινωνιών.
5. Ανταλλαγή πληροφοριών μεταξύ Πλοιάρχου, Πλοηγού και ομάδας γέφυρας για τα χαρακτηριστικά του πλοίου, το σχέδιο ταξιδιού από τον πλοηγικό σταθμό μέχρι την προβλήτα και τις συνθήκες που επικρατούν.
6. Επικαιροποίηση βάσει των τελευταίων πληροφοριών και τήρηση του σχεδίου ταξιδιού από πλοηγικό σταθμό σε προβλήτα ή αγκυροβόλιο.
7. Τήρηση των απαιτούμενων επικοινωνιών με λιμενικές αρχές.
8. Ενημέρωση της ομάδας για τους χειρισμούς προσέγγισης και τη διαδικασία πρόσδεσης στην προβλήτα.
9. Επιβεβαίωση ετοιμότητας των ομοχειριών στους σταθμούς πρόσδεσης.
10. **Στοιχεία που λαμβάνονται υπόψη κατά το σχεδιασμό ταξιδιού;**
11. Οδηγίες ναυλωτών
12. Αποστάσεις σε ναυτικά μίλια
13. Επιλογή εκτέλεσης λοξοδρομικού, ορθοδρομικού ή μικτού πλου
14. Αναμενόμενες μετεωρολογικές συνθήκες
15. Συνήθης πυκνότητα θαλάσσιας κυκλοφορίας
16. Παρουσία αβαθών, ναυαγίων και λοιπών ναυτιλιακών κινδύνων
17. Θέση και χαρακτηριστικά ναυτιλιακών βοηθημάτων
18. Ύπαρξη Routing Schemes (TSS) και τοπικών κανονισμών (π.χ. όρια ταχύτητας)
19. Παρουσία Vessel Traffic Services (VTS) και Ship Reporting Systems.
20. Θέσεις πλοηγικών σταθμών, αγκυροβολίων και λοιπών σημείων ενδιαφέροντος
21. Πληροφορίες από Notices to Mariners & Navigational Warnings
22. Πληροφορίες από ενημερωμένες ναυτιλιακές εκδόσεις
23. Παλίρροιες και θαλάσσια ρεύματα
24. Βάθη χάρτη και CATZOC
25. Ασφαλής ταχύτητα πλοίου και squat
26. Μέγιστο βύθισμα και air draft σε κάθε κρίσιμο στάδιο του ταξιδιού
27. Ελικτικές δυνατότητες πλοίου
28. Κατάσταση φόρτωσης πλοίου
29. Επάρκεια καυσίμων, νερού και προμηθειών
30. Ζώνες γραμμών φόρτωσης
31. Ζώνες εφαρμογής ειδικών κανονισμών πρόληψης θαλάσσιας και ατμοσφαιρικής ρύπανσης
32. **Τι περιλαμβάνει και πώς εφαρμόζεται το Bridge Team Management;**
33. Δημιουργία μιας ολοκληρωμένης δομής ελέγχου και διακυβέρνησης του σκάφους, που λειτουργεί αποτελεσματικά ως ενιαίο σύνολο και όχι ως συνάθροιση μεμονωμένων ατόμων, εξαλείφοντας έτσι τα ατομικά ανθρώπινα λάθη.
34. Σαφής προσδιορισμός και πλήρης κατανόηση των ευθυνών και των αρμοδιοτήτων του κάθε μέλους της ομάδας.
35. Αποτελεσματική και αμφίδρομη επικοινωνία μεταξύ όλων των μελών της ομάδας.
36. Καλλιέργεια από μέρους του Πλοιάρχου ενός κλίματος όπου οι λιγότερο έμπειροι αξιωματικοί δε θα διστάζουν να εκφράσουν ανοιχτά οποιαδήποτε ερώτηση ή αμφιβολία σχετικά με τις ενέργειές του.
37. Διατήρηση της διακυβέρνησης από τους αξιωματικούς φυλακής υπό την επίβλεψη του Πλοιάρχου ακόμη και σε πιο απαιτητικές συνθήκες, με στόχο την ενίσχυση της αυτοπεποίθησης και των δεξιοτήτων τους.
38. Ο Πλοίαρχος καθοδηγεί και εκπαιδεύει τα λιγότερο έμπειρα μέλη της ομάδας, εμπλέκοντάς τους στη συζήτηση και λήψη αποφάσεων σχετικών με την εκτέλεση του ταξιδιού.
39. Ο Πλοίαρχος μοιράζεται τις σκέψεις του με την ομάδα γέφυρας κατά τη λήψη αποφάσεων, ιδιαίτερα σε περίπλοκες και στρεσογόνες συνθήκες, έτσι ώστε τα μέλη της να γνωρίζουν εκ των προτέρων τις κινήσεις του και να μπορούν να συνεισφέρουν σε αυτές.
40. Η ανάληψη της διακυβέρνησης από τον Πλοίαρχο δηλώνεται ρητά από τον ίδιο, επιβεβαιώνεται από τον αξιωματικό φυλακής και καταγράφεται στο ημερολόγιο γέφυρας.
41. Κατά τη διακυβέρνηση του σκάφους από τον Πλοίαρχο ο αξιωματικός φυλακής διατηρεί την ευθύνη να τον ενημερώνει για κάθε πιθανά επικίνδυνη κατάσταση.
42. Κάθε σημαντική πληροφορία ή εντολή μεταξύ των μελών της ομάδας γέφυρας επαναλαμβάνεται ρητά από τον αποδέκτη της.
43. Ο αξιωματικός φυλακής κρατάει τα υπόλοιπα μέλη της ομάδας ενήμερα για τις συνθήκες που διαμορφώνονται κατά τη διάρκεια της βάρδιας και τους χειρισμούς που προτίθεται να εκτελέσει.
44. **Πλεονεκτήματα σωστής εφαρμογής Bridge Team Management**
45. Καλύτερος και σαφέστερος διαχωρισμός καθηκόντων και αρμοδιοτήτων.
46. Συνεχής ροή και ανταλλαγή χρήσιμων και κρίσιμων πληροφοριών.
47. Βέλτιστη αντίληψη και επίγνωση των ναυτιλιακών συνθηκών που επικρατούν.
48. Ταχύτερη πρόβλεψη και αποτελεσματικότερη πρόληψη των επικίνδυνων καταστάσεων που προκύπτουν.
49. Έγκαιρη αναγνώριση και αντιμετώπιση της δημιουργίας μιας αλυσίδας σφαλμάτων.
50. Αποτελεσματικότερη προετοιμασία και εκτέλεση σχεδίων έκτακτης ανάγκης.
51. **Τι γνωρίζετε για τον όρο look out;**

Ο όρος «look out» αναφέρεται στην κατάλληλη επιτήρηση που πρέπει να τηρείται σε κάθε στιγμή σύμφωνα με τους ΔΚΑΣ, με σκοπό την εξασφάλιση:

* της διατήρησης συνεχούς επαγρύπνησης με κάθε διαθέσιμο μέσο για τον εντοπισμό οποιασδήποτε σημαντικής αλλαγής στο επιχειρησιακό περιβάλλον.
* της πλήρους αξιολόγησης των κινδύνων σύγκρουσης, προσάραξης ή άλλου κινδύνου για τη ναυσιπλοΐα.
* του έγκαιρου εντοπισμού πλοίων σε κατάσταση ανάγκης, ναυαγών, συντριμμιών και κάθε κινδύνου για την ασφάλεια της ναυσιπλοΐας.

Ο οπτήρας πρέπει να έχει την ικανότητα να επικεντρώνει όλη την προσοχή του στην τήρηση κατάλληλης επιτήρησης και δε θα πρέπει να επιφορτίζεται με κανένα άλλο καθήκον.

Ο πηδαλιούχος δεν πρέπει να θεωρείται ότι είναι και οπτήρας κατά το χρόνο που πηδαλιουχεί.

Ο Αξιωματικός Φυλακής μπορεί να είναι ο μοναδικός οπτήρας (sole look-out) μόνο εάν είναι ημέρα και υπό την προϋπόθεση ότι έχει αξιολογηθεί προσεκτικά η κατάσταση λαμβάνοντας υπόψη όλους τους σχετικούς παράγοντες όπως:

* η κατάσταση του καιρού.
* η ορατότητα.
* η πυκνότητα της κυκλοφορίας.
* η εγγύτητα κινδύνων για τη ναυσιπλοΐα.
* υπάρχει άμεσα διαθέσιμη βοήθεια που μπορεί να κληθεί στη γέφυρα οποιαδήποτε στιγμή.

1. **Με ποια κριτήρια καθορίζεται η σύνθεση της ομάδας γέφυρας**

Για να καθοριστεί η επάρκεια της σύνθεσης της φυλακής γέφυρας, ώστε να εξασφαλιστεί η συνεχής και κατάλληλη επιτήρηση θα πρέπει να λαμβάνονται υπόψη όλοι οι ακόλουθοι παράγοντες:

* 1. οι καιρικές συνθήκες, η ορατότητα και το αν είναι μέρα ή νύχτα.
  2. η πυκνότητα της κυκλοφορίας.
  3. η εγγύτητα κινδύνων για τη ναυσιπλοΐα.
  4. η λειτουργική κατάσταση των οργάνων της γέφυρας.
  5. τα καθήκοντα ραδιοεπικοινωνιών που πρέπει να εκτελεστούν.
  6. η ικανότητα εκτέλεσης υπηρεσίας από κάθε μέλος του πληρώματος που συμμετέχει στην ομάδα τήρησης φυλακής.
  7. οι γνώσεις και η εμπειρία των αξιωματικών και του πληρώματος του πλοίου και η εξοικείωσή τους με τον εξοπλισμό και τις διαδικασίες της γέφυρας.
  8. η διαθεσιμότητα βοήθειας που θα κληθεί άμεσα στη γέφυρα εάν απαιτηθεί.

1. **Διαδικασία παράδοσης – παραλαβής φυλακής**

Κατά τη διαδικασία αλλαγής βάρδιας θα πρέπει να διασφαλίζονται τα εξής:

* + Ο Α.Φ. δε θα παραδίδει τη φυλακή εάν έχει λόγους να πιστεύει ότι ο παραλαμβάνων αξιωματικός δεν είναι σε θέση να εκτελέσει αποτελεσματικά τα καθήκοντά του.
  + Ο παραλαμβάνων αξιωματικός θα βεβαιώνεται ότι τα νέα μέλη της ομάδας της γέφυρας είναι πλήρως ικανά να εκτελέσουν τα καθήκοντά τους.
  + Ο παραλαμβάνων αξιωματικός οφείλει να ενημερώνεται προσωπικά για:
    - * το στίγμα, την πορεία και την ταχύτητα του πλοίου.
      * τις μόνιμες και ειδικές οδηγίες του πλοιάρχου.
      * τις επικρατούσες και αναμενόμενες καιρικές συνθήκες.
      * τη θέση και κίνηση των παραπλέοντων σκαφών.
      * τους ναυτιλιακούς κινδύνους που ενδέχεται να συναντήσει.
      * τη λειτουργική κατάσταση του ναυτιλιακού εξοπλισμού.
      * τις διαδικασίες για τη χρήση των κύριων μηχανών προς εκτέλεση χειρισμών.
  + Αν κατά την αλλαγή βάρδιας εκτελείται χειρισμός αποφυγής ναυτιλιακού κινδύνου, η παράδοση φυλακής θα αναβάλλεται μέχρι την ολοκλήρωσή του.

1. **Κλήση του πλοιάρχου στη γέφυρα**

Οι περιπτώσεις κατά τι οποίες ο Α.Φ. οφείλει να ειδοποιεί άμεσα τον πλοίαρχο είναι οι εξής:

* 1. αν το πλοίο συναντήσει συνθήκες περιορισμένης ορατότητας.
  2. αν η πυκνότητα της κυκλοφορίας ή οι κινήσεις άλλων πλοίων προκαλούν ανησυχία.
  3. αν αντιμετωπίζει δυσκολία στη διατήρηση της πορείας ως προς το βυθό (COG).
  4. σε περίπτωση βλάβης των μηχανών, του μηχανισμού πηδαλιούχησης ή οποιουδήποτε απαραίτητου ναυτιλιακού οργάνου.
  5. σε περίπτωση κακοκαιρίας και αμφιβολίας ως προς το ενδεχόμενο πρόκλησης ζημιών.
  6. αν το πλοίο συναντήσει οποιοδήποτε κίνδυνο στη ναυσιπλοΐα, όπως πάγους συντρίμμια ναυαγίου κ.α.
  7. σε οποιαδήποτε περίπτωση ανάγκης ή οποτεδήποτε βρίσκεται σε αμφιβολία.

Ο Α.Φ. εξακολουθεί να είναι υπεύθυνος για την ασφαλή ναυσιπλοΐα του πλοίου, παρά την παρουσία του πλοιάρχου στη γέφυρα, μέχρι να ενημερωθεί με σαφήνεια ότι ο πλοίαρχος έχει αναλάβει την ευθύνη αυτή.

1. **Άμεσες ενέργειες Α.Φ. σε περίπτωση ανθρώπου στη θάλασσα**
2. Στρέψη του πηδαλίου στη μέγιστη γωνία προς την πλευρά που έπεσε ο άνθρωπος.
3. Απελευθέρωση κυκλικού σωσιβίου Μ.Ο.Β. (με φως και καπνογόνο) από τη βαρδιόλα.
4. Αποθήκευση στίγματος πτώσης ανθρώπου στη θάλασσα σε GPS και ECDIS.
5. Ειδοποίηση πλοιάρχου και σήμανση γενικού συναγερμού.
6. Ενεργοποίηση ομάδας επάνδρωσης σωστικής λέμβου.
7. Συνεχής παρατήρηση του ανθρώπου στη θάλασσα από τους οπτήρες.
8. Εκπομπή σήματος κινδύνου και επικοινωνία με παραπλέοντα σκάφη.
9. Έναρξη χειρισμού για την περισυλλογή του ανθρώπου στη θάλασσα.
10. **Άμεσες ενέργειες σε περίπτωση πυρκαγιάς**
11. Ειδοποίηση πλοιάρχου και σήμανση συναγερμού πυρκαγιάς.
12. Κλείσιμο ανεμιστήρων, φινιστρινιών, αεραγωγών, θυρών ασφαλείας και κάθε άλλου ανοίγματος.
13. Εντοπισμός πυρκαγιάς και διακοπή παροχής ηλεκτρικής ενέργειας στο χώρο.
14. Συγκέντρωση πληρώματος και ενεργοποίηση ομάδας κατάσβεσης.
15. Μείωση ταχύτητας και χειρισμοί αναλόγως καιρικών συνθηκών.
16. Προετοιμασία σωσίβιων λεμβών και σωστικών μέσων πλοίου.
17. Εκπομπή σήματος κινδύνου και επικοινωνία με παραπλέοντα σκάφη.
18. Έλεγχος για τραυματίες και αγνοούμενους.
19. Ειδοποίηση και διατήρηση συνεχούς επαφής με την εταιρεία.

1. **Άμεσες ενέργειες σε περίπτωση προσάραξης**
2. Κράτηση μηχανών.
3. Ειδοποίηση πλοιάρχου και σήμανση γενικού συναγερμού.
4. Συγκέντρωση πληρώματος και έλεγχος για τραυματίες
5. Ενεργοποίηση ομάδας έκτακτης ανάγκης.
6. Προετοιμασία σωσίβιων λεμβών και σωστικών μέσων πλοίου.
7. Εκπομπή σήματος κινδύνου και επικοινωνία με παραπλέοντα σκάφη.
8. Επίδειξη φώτων και σημάτων προσάραξης σύμφωνα με ΔΚΑΣ.
9. Έλεγχος για ζημιές και διαρροές.
10. Μέτρηση στάθμης διπυθμένων και σεντινών για εντοπισμό εισροής υδάτων.
11. Βυθομετρήσεις με σκαντάγιο γύρω από το πλοίο και έλεγχος της ποιότητας του βυθού.
12. Υπολογισμός παλίρροιας και ρευμάτων.
13. Αναλυτική καταγραφή συμβάντων και ενεργειών.
14. Ειδοποίηση και διατήρηση συνεχούς επαφής με την εταιρεία.